Euroopa Liidu Teataja L 236 , 23/09/2003 Lk 0891 - 0892



B. JÄÄTMEHOOLDUS 1. 31993 R 0259: nõukogu määrus (EMÜ) nr 259/93, 1. veebruar 1993, jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral (EÜT L 30, 6.2.1993, lk 1); viimati muudetud järgmise aktiga: - 32001 R 2557: komisjoni määrus (EÜ) nr 2557/2001, 28.12.2001 (EÜT L 349, 31.12.2001, lk 1). a) Kuni 31. detsembrini 2012 tuleb kõigist Poolasse saadetavatest määruse (EMÜ) nr 259/93 II lisas loetletud taaskasutatavate jäätmete saadetistest teatada pädevatele ametiasutustele ja need tuleb ümber töötada määruse artiklite 6, 7 ja 8 kohaselt. b) Erandina määruse (EMÜ) nr 259/93 artikli 7 lõikest 4 võivad pädevad ametiasutused kuni 31. detsembrini 2007 esitada vastuväiteid määruse artikli 4 lõikes 3 sätestatud keeldumisaluste kohaselt järgmiste taaskasutatavate jäätmete Poolasse saatmise kohta. Selliste saadetiste suhtes kohaldatakse määruse artiklit 10. - GE 010 — GE 020 klaas - GH 010 — GH 015 plast - GI 010 — GI 014 paber - GK 020 kasutatud rehvid AA. Metalle sisaldavad jäätmed: - AA 090 ex 2804 80 Arseenijäätmed ja -jäägid - AA 100 ex 2805 40 Elavhõbedajäätmed ja -jäägid - AA 130 Metallisöövitusvedelikud AB. Peamiselt anorgaanilistest koostisosadest jäätmed, mis võivad sisaldada metalle ja orgaanilisi materjale AC. Peamiselt orgaanilistest koostisosadest jäätmed, mis võivad sisaldada metalle ja anorgaanilisi materjale: - AC 040 Pliibensiini jäägid - AC 050 Soojusülekandevedelikud - AC 060 Hüdraulikavedelikud - AC 070 Pidurivedelikud - AC 080 Antifriisid - AC 110 Fenoolid, fenooliühendid, kaasa arvatud klorofenool vedeliku või settena - AC 120 Polüklooritud naftaleenid - AC 150 Klorofluorosüsinikud - AC 160 Haloonid - AC 190 Autode purustamisel tekkiv kergfraktsioon - AC 200 Orgaanilised fosforiühendid - AC 230 Orgaaniliste lahustite taaskasutustoimingutel tekkivad halogeenitud või halogeenimata mittevesidestilleerimisjäägid - AC 240 Alifaatsete halogeenitud süsivesinike (nt klorometaanide, dikloroetaani, vinüülkloriidi, vinülideenkloriidi, allüülkloriidi ja epikloorhüdriini) tootmisel tekkivad jäätmed - AC 260 Seavirts, väljaheited AD. Jäätmed, milles võib olla kas anorgaanilisi või orgaanilisi koostisosi: - AD 010 Farmaatsiatoodete tootmisel ja valmistamisel tekkivad jäätmed - AD 040 Anorgaanilised tsüaniidid, v.a väärismetalle sisaldavad tahked jäägid, milles on anorgaaniliste tsüaniidide jälgi - AD 050 Orgaanilised tsüaniidid - AD 060 Vanaõlide ja vee, süsivesinike ja vee segud, emulsioonid - AD 070 Trükivärvide, värvainete, pigmentide, värvide, lakkide, värnitsa tootmisel, kokkusegamisel ja kasutamisel tekkivad jäätmed - AD 150 Filtreeriva materjalina (nt biofiltrina) kasutatud looduslikud orgaanilised ained - AD 160 Olmejäätmed/kodumajapidamisjäätmed Seda tähtaega võib pikendada, välja arvatud klaasi, paberi ja kasutatud rehvide puhul, maksimaalselt kuni 31. detsembrini 2012 nõukogu direktiivi 75/442/EMÜ [26] (jäätmete kohta) (muudetud direktiiviga 91/156/EMÜ [27]) artiklis 18 määratletud korras. c) Erandina määruse (EMÜ) nr 259/93 artikli 7 lõikest 4 võivad pädevad ametiasutused kuni 31. detsembrini 2012 esitada vastuväiteid määruse artikli 4 lõikes 3 sätestatud keeldumisaluste kohaselt määruse IV lisas loetletud taaskasutatavate jäätmete ja määruse lisades loetlemata taaskasutatavate jäätmete Poolasse saatmise kohta. d) Erandina määruse (EMÜ) nr 259/93 artikli 7 lõikest 4 esitavad pädevad ametiasutused vastuväiteid määruse II, III ja IV lisas loetletud taaskasutatavate jäätmete ja nimetatud lisades loetlemata taaskasutatavate jäätmete saadetiste kohta, mis on määratud rajatisse, mille suhtes kehtib ajutine erand direktiivi 96/61/EÜ [28] (saastuse kompleksse vältimise ja kontrollimise kohta) teatavatest sätetest, ajal, mil ajutist erandit sihtkohaks oleva rajatise suhtes kohaldatakse. 2. 31994 L 0062: Euroopa Parlamendi ja nõukogu direktiiv 94/62/EÜ, 20. detsember 1994, pakendi ja pakendijäätmete kohta (EÜT L 365, 31.12.1994, lk 10). Erandina direktiivi 94/62/EÜ artikli 6 lõike 1 punktidest a ja b saavutab Poola järgmiste pakendimaterjalide taaskasutamise ja ringlussevõtuga seotud eesmärgid 31. detsembriks 2007 vastavalt järgmistele vahe-eesmärkidele: - plastide ringlussevõtt: ühinemiskuupäevaks 10 % massist, 2004. aastaks 14 % ja 2005. aastaks vähemalt 15 %, - metalli ringlussevõtt: ühinemiskuupäevaks 11 % massist, 2004. aastaks 14 % ja 2005. aastaks vähemalt 15 %, - taaskasutamise kogumäär: ühinemiskuupäevaks 32 % massist, 2004. aastaks 32 %, 2005. aastaks 37 % ja 2006. aastaks 43 %. 3. 31999 L 0031: nõukogu direktiiv 1999/31/EÜ, 26. aprill 1999, prügilate kohta (EÜT L 182, 16.7.1999, lk 1). Erandina direktiivi 1999/31/EÜ artikli 14 punktist c ja I lisa punktidest 2, 3, 4 ja 6 ning ilma et see piiraks nõukogu direktiivi 75/442/EMÜ (jäätmete kohta) [29] ja nõukogu direktiivi 91/689/EMÜ (ohtlike jäätmete kohta) [30] kohaldamist, ei kohaldata veemõõdu ja nõrgvee korralduse, pinnase ja vee kaitse, gaasi kontrolli ja stabiilsuse alaseid nõudeid Poola munitsipaalprügilate suhtes kuni 1. juulini 2012, võttes arvesse järgmisi vahe-eesmärke: - ühinemiskuupäevaks: 11200000 tonni direktiivile mittevastavalt ladestatud jäätmeid, s.t 85 % 13200000 tonnist ladestatud jäätmete koguhulgast, - 31. detsembriks 2004: 10300000 tonni direktiivile mittevastavalt ladestatud jäätmeid, s.t 77,5 % 13300000 tonnist ladestatud jäätmete koguhulgast, - 31. detsembriks 2005: ladestada 9350000 tonni direktiivile mittevastavalt ladestatud jäätmeid, s.t 70 % 13350000 tonnist ladestatud jäätmete koguhulgast, - 31. detsembriks 2006: ladestada 7900000 tonni direktiivile mittevastavalt ladestatud jäätmeid, s.t 59 % 13400000 tonnist ladestatud jäätmete koguhulgast, - 31. detsembriks 2007: ladestada 4600000 tonni direktiivile mittevastavalt ladestatud jäätmeid, s.t 36 % 12800000 tonnist ladestatud jäätmete koguhulgast, - 31. detsembriks 2008: ladestada 4000000 tonni direktiivile mittevastavalt ladestatud jäätmeid, s.t 32 % 12500000 tonnist ladestatud jäätmete koguhulgast, - 31. detsembriks 2009: ladestada 3200000 tonni direktiivile mittevastavalt ladestatud jäätmeid, s.t 26 % 12200000 tonnist ladestatud jäätmete koguhulgast, - 31. detsembriks 2010: ladestada 2000000 tonni direktiivile mittevastavalt ladestatud jäätmeid, s.t 17 % 12000000 tonnist ladestatud jäätmete koguhulgast, - 31. detsembriks 2011: ladestada 1200000 tonni direktiivile mittevastavalt ladestatud jäätmeid, s.t 10 % 11700000 tonnist ladestatud jäätmete koguhulgast. Seda sätet ei kohaldata ohtlike jäätmete või tööstusjäätmete suhtes. Alates ühinemisaastast esitab Poola komisjonile iga aasta 30. juuniks aruande direktiivi järkjärgulise rakendamise ja nimetatud vahe-eesmärkidele vastavuse kohta. [26] EÜT L 194, 25.7.1975, lk 39. Direktiivi on viimati muudetud komisjoni otsusega 96/350 (EÜT L 135, 6.6.1996, lk 32). [27] EÜT L 78, 26.3.1991, lk 32. [28] EÜT L 275, 10.10.1996, lk 26. [29] EÜT L 194, 25.7.1975, lk 39. Direktiivi on viimati muudetud komisjoni otsusega 96/350/EÜ (EÜT L 135, 6.6.1996, lk 32). [30] EÜT L 377, 31.12.1991, lk 20. Direktiivi on viimati muudetud direktiiviga 94/31/EÜ (EÜT L 168, 2.7.1994, lk 28). --------------------------------------------------